Majalissar Dattijai ta tabbatar da sake nada Emefiele a matsayin gwamnan CBN bisa kudirin shugaba Buhari | | Dabo FM Online
Majalissar Dattijai ta tabbatar da sake nada Emefiele a matsayin gwamnan CBN bisa kudirin shugaba Buhari
Majalissar dattawan Najeriya, ta aminta da bukatar shugaba Buhari na sake nada gwamnan bankin Najeriya, ‘CBN’ domin cigaba da jan ragamar bankin a shekaru 5 masu zuwa.
Jaridar Punch ta rawaito cewa, bayan kammala tantance Emefiele da kwamitin kudi da tattalin arzikin majalissar ya gudanar, shugaban majalissar Dr Bukola Saraki ya tabbatar da nadin kamar yadda shugaba Buhari ya bukata.
Majalissar ta baiwa kwamitin sati 1 domin gudanar da binciken tare da kammala shi.
Wa’adin Emefiele dai zai kare 2 ga watan Yunin 2019 hakan ya kawo karshen zangon wa’adin da kama aikinshi a shekarar 2014.
Sai dai tin bayan amincewar shugaba Buhari na sake nada Emefiele, masana tattalin arziki dama wadansu yan siyasa irin su Hon Gudaji Kazaure suke ganin Emefiele bai dace da cigaba da jan ragamar babban bankin ba.
Ko dan darajar sunan Ali Nuhu dana sakawa ‘da na, bai kamata ya kaini Kotu ba – Zango
Majalissar Bauchi ta kaddamar da dokar hana tilasta dawo da kudaden da masu mulki suka sace